
1. Vispārīgā informācija

1.1. Iepirkuma identifikācijas numurs: 
RAKUS 2026/82_1
1.2. Pasūtītājs

1.2.1. Nosaukums: SIA „Rīgas Austrumu klīniskā universitātes slimnīca”;

Pasūtītāja rekvizīti: 

Reģistrācijas Nr. 40003951628

Juridiskā adrese: Hipokrāta iela 2, Rīga, LV - 1079
Tālrunis +371 67042400

1.2.2. Pasūtītāja kontaktpersona: SIA “Rīgas Austrumu klīniskā universitātes slimnīca” Iepirkumu daļas speciāliste Santa Bukša, e-pasts: santa.buksa@aslimnica.lv.
1.3. Pretendents
Piegādātājs - fiziska vai juridiska persona vai pasūtītājs, šādu personu apvienība jebkurā to kombinācijā, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu iepirkumā “Kalorimetrijas iekārta”, ID Nr. RAKUS 2026/82_1 (turpmāk – Iepirkums).
1.4. Iepirkuma procedūra

1.4.1. Iepirkums tiek veikts Publisko iepirkumu likuma 9. panta kārtībā.
1.5. Iepazīšanās ar iepirkuma nolikumu
1.5.1. Nolikumu ieinteresētie piegādātāji var saņemt to lejuplādējot elektroniskajā formātā Pasūtītāja profilā EIS  https://www.eis.gov.lv/EKEIS/Supplier/Organizer/309.
1.5.2. Lejuplādējot nolikumu, ieinteresētais piegādātājs apņemas sekot līdzi Iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja profilā, pie konkrētā Iepirkuma. Ja minētos dokumentus un ziņas Pasūtītājs ir ievietojis Pasūtītāja profilā EIS, pie konkrētā Iepirkuma, tiek uzskatīts, ka piegādātājs tos ir saņēmis un ar tiem iepazinies.
1.5.3. Ja nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
1.6. Informācijas apmaiņa

1.6.1. Iepirkuma komisija, pēc ieinteresētā piegādātāja pieprasījuma, sniedz papildu informāciju par Iepirkuma dokumentācijā iekļautajām prasībām, ja pieprasījums iesniegts laikus, t.i., tā, lai Iepirkuma komisija varētu sniegt atbildi trīs darba dienu laikā, bet ne vēlāk kā četras dienas pirms piedāvājumu iesniegšanas termiņa beigām. Ja ieinteresētais piegādātājs nav pieprasījumu iesniedzis laikus, Iepirkuma komisijai ir tiesības nesniegt papildu informāciju.
1.6.2. Ieinteresētais piegādātājs jautājumus par Iepirkuma dokumentāciju, tajā skaitā, nolikumu, uzdod elektroniski, rakstiskā veidā, adresējot tos Komisijai un ievietojot tos EIS www.eis.gov.lv pie konkrētā Iepirkuma, vai nosūtot tos uz elizabete.smilge@aslimnica.lv. Papīra formāta dokuments nav jāiesniedz.
1.6.3. Atbildes uz ieinteresēto piegādātāju jautājumiem Pasūtītājs ievieto EIS e-konkursu apakšsistēmā (https://www.eis.gov.lv/EKEIS/Supplier) un nosūta atbildes ieinteresētajiem piegādātājiem, izmantojot tāda paša veida sakaru līdzekli, kāds izmantots jautājuma iesniegšanai.

1.6.4. Par jautājuma saņemšanas dienu tiek uzskatīts saņemšanas datums no pirmdienas līdz piektdienai no plkst. 08:00 līdz 16:30.
1.6.5. Iepirkuma komisija nav atbildīga par to, ja kāds piegādātājs nav iepazinies ar informāciju par Iepirkumu, kuram ir nodrošināta brīva un tieša elektroniska pieeja.
1.7. Iepirkuma dokumentu grozījumi

1.7.1. Nolikuma grozījumi tiek publicēti EIS www.eis.gov.lv e-konkursu apakšsistēmā, pie konkrētā iepirkuma.

1.7.2. Pasūtītājs ir tiesīgs izdarīt grozījumus Iepirkuma dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli Iepirkumā.

1.7.3. Ja iepirkuma komisija izdara grozījumus Iepirkuma dokumentācijā, piedāvājumu iesniegšanas termiņu nav īsāks par 10 darbadienām pēc dienas, kad atkārtoti publicēts paziņojums par plānoto līgumu.
1.8. Piedāvājumu iesniegšanas vieta, datums, laiks un kārtība
1.8.1. Saskaņā ar Publisko iepirkumu likuma (turpmāk – PIL) 39. panta pirmo daļu, piedāvājumi Iepirkumā ir iesniedzami tikai elektroniski, izmantojot EIS e-konkursu apakšsistēmu.
1.8.2. Ieinteresētais piegādātājs piedāvājumu iesniedz līdz Iepirkumu uzraudzības biroja tīmekļvietnes attiecīgajā paziņojumā norādītajam piedāvājumu iesniegšanas termiņam, EIS e–konkursu apakšsistēmā.
1.8.3. Piedāvājumu atvēršana sākas tūlīt pēc piedāvājumu iesniegšanas termiņa beigām.
1.8.4. Iesniegto piedāvājumu atvēršanas procesam pretendents var sekot līdzi tiešsaistes režīmā EIS e-konkursu apakšsistēmā.
1.8.5. Pretendentu atlasi, piedāvājumu atbilstības pārbaudi un piedāvājumu vērtēšanu Iepirkuma komisija veic slēgtās sēdēs. Pasūtītājs neizsniedz protokolus, kamēr notiek piedāvājumu vērtēšana. 
1.9. Piedāvājuma noformēšanas prasības 
1.9.1. Piedāvājums jāiesniedz elektroniski, EIS e-konkursu apakšsistēmā. Piedāvājums jāiesniedz, ievērojot šādas pretendenta izvēles iespējas: 
1.9.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā iepirkumu sadaļā ievietotās formas; 

1.9.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.9.2. Pieteikuma veidlapa,  apliecinājums par neatkarīgi izstrādātu piedāvājumu un tehniskais un finanšu piedāvājums jāaizpilda tikai elektroniski, atsevišķā elektroniskā dokumentā, ar Microsoft Office rīkiem lasāmā formātā.
1.9.3. iesniedzot piedāvājumu, dokumentus paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu vai ar elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Ja pretendents ir piegādātāju apvienība, piedāvājumu paraksta piegādātāju apvienības dalībnieku pārstāvju pilnvarota persona.

1.9.4. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.9.5. Piedāvājums jāiesniedz latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā.
1.9.6. Iepirkuma komisija, ja tai rodas šaubas par iesniegto dokumentu kopiju autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.9.7. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., nolikumā iekļautā informācija.
1.9.8. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no šajā punktā minētajiem riskiem vai, ja datne ir šifrēta, un nolikuma 1.9.10. punktā paredzētajā laikā datne nav atšifrēta, pretendents tiek izslēgts no dalības Iepirkumā.
1.9.9. Iesniegto piedāvājumu pretendents var atsaukt vai grozīt tikai līdz piedāvājumu iesniegšanas termiņa beigām. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu. Atsauktos piedāvājumus un pēc piedāvājumu iesniegšanas termiņa beigām iesniegtos piedāvājumus neatver.
1.9.10. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāveic iesniegtā piedāvājuma atšifrēšana (EIS e-konkursu apakšsistēmā jāievada derīga elektroniskā atslēga un parole), lai Iepirkuma komisijai pēc piedāvājumu atvēršanas būtu iespēja piekļūt piedāvājumā esošajai informācijai. pretendents ir atbildīgs par to, lai, šifrējot piedāvājumu, nebūtu radušās kritiskas kļūdas, kas padarītu piedāvājumu neatveramu, kā arī par to, lai iesniegtā atšifrēšanas atslēga būtu derīga.
1.9.11. Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Iepirkums tiek pārtraukts.
1.10. Datu apstrādes noteikumi

1.10.1. Iegūto datu pārzinis ir SIA “Rīgas Austrumu klīniskā universitātes slimnīca”, juridiskā adrese: Hipokrāta iela 2, Rīga, LV-1079, Latvija, e-pasta adrese: aslimnica@aslimnica.lv. Detalizētāka informācija par datu apstrādi ir pieejama Pārziņa tīmekļvietnē, sadaļā  “Privātuma politika”.

1.10.2. Iepirkuma gaitā iegūtie dati tiks izmantoti tikai un vienīgi Iepirkuma nodrošināšanai un no tā izrietošo tiesību un pienākumu realizēšanai, kā arī juridisko pienākumu izpildei. Pasūtītājs ir tiesīgs apstrādāt datus, lai izpildītu normatīvo aktu prasības, kā arī sniegtu atbildes uz valsts vai pašvaldības tiesiskiem pieprasījumiem.

1.10.3. Pasūtītājs veic attiecīgus pasākumus, lai apstrādātu iegūtos datus normatīvajos aktos noteiktajā kārtībā un apjomā, nodrošinot, ka datiem nevar piekļūt trešās personas, kurām nav attiecīga tiesiskā pamata datu apstrādei.

1.10.4. Datiem pēc nepieciešamības var piekļūt:

1.10.4.1. Pasūtītāja darbinieki vai tieši pilnvarotas personas, kurām tas nepieciešams darba pienākumu izpildei (Iepirkuma komisijas locekļi un piesaistītie eksperti, tiešie vadītāji u.c. darbinieki), vai, ja dati ir publiski, tad visi Pasūtītāja darbinieki;

1.10.4.2. datu apstrādātājs atbilstoši tā sniegtajiem pakalpojumam tam nepieciešamajā apjomā (auditori, datu bāzes izstrādātājs/tehniskais uzturētājs, u.c., kas saistīti ar pārziņa pakalpojuma sniegšanu);

1.10.4.3. valsts vai pašvaldību iestādes normatīvajos aktos noteiktajā kārtībā un apjomā (tiesa, tiesībsargājošās iestādes, pašvaldības, nodokļu administrācijas, u.c.). 

1.10.5. Pasūtītājs veic attiecīgus pasākumus, lai nodrošinātu datu apstrādi, aizsardzību un nodošanu datu apstrādātājiem saskaņā ar piemērojamiem tiesību aktiem. Pasūtītājs veicot datu nodošanu, izvērtē  nepieciešamību un nododamo datu apjomu. Datu nodošana apstrādātājiem tiek veikta, ievērojot datu konfidencialitātes un drošas apstrādes prasības.

1.10.6. Dati tiek glabāti tik ilgi, cik to glabāšana ir nepieciešama atbilstoši attiecīgiem datu apstrādes nolūkiem, kā arī saskaņā ar piemērojamo tiesību aktu prasībām. Datus, kas nepieciešami Iepirkuma nodrošināšanai un no tā izrietošo tiesību un pienākumu realizēšanai, tiek glabāti saskaņā ar Publisko iepirkumu likumā noteikto Iepirkuma dokumentu glabāšanas termiņu vai, atsevišķos gadījumos, ievērojot normatīvajos aktos noteiktos prasījuma noilguma termiņus.

1.10.7. Pretendents vai datu subjekts, jautājumu vai iebildumu gadījumā par Pasūtītāja veikto datu apstrādi, ir tiesīgs iesniegt Pasūtītājam rakstisku iesniegumu. Ja Pasūtītājs nespēj atrisināt radušos situāciju vai pārkāpj pretendenta vai datu subjekta tiesības uz datu aizsardzību, pretendents vai datu subjekts ir tiesīgs iesniegt sūdzību Datu valsts inspekcijai. 

2. Informācija par iepirkuma priekšmetu
2.1. Iepirkuma priekšmeta apraksts
2.1.1. Iepirkuma priekšmets ir kalorimetrijas iekārta, saskaņā ar nolikumu un tā pielikumos noteiktajām prasībām.
2.1.2. Iepirkuma nomenklatūra (CPV kods): 33000000-0 (Medicīniskās ierīces, ārstniecības vielas un personiskās higiēnas preces).
2.1.3. Iepirkuma priekšmets nav sadalīts daļās (saskaņā ar nolikuma 3. pielikumu).
2.1.4. Iepirkuma priekšmeta apjoms un apraksts ir noteikts tehniskajā un finanšu piedāvājumā (nolikuma 3. pielikums). 
2.1.5. Kopējā iepirkuma plānotā summa par iepirkuma priekšmetu ir līdz 16 530,00 EUR. 
2.1.6. Ņemot vērā kopējos plānotos finanšu līdzekļus, Pasūtītājam, uz lēmuma par līguma slēgšanas tiesību piešķiršanu pieņemšanas brīdi, ir tiesības samazināt komplektācijā esošo vienību skaitu.

2.1.7. Pretendentam piedāvājums jāsagatavo un jāiesniedz par pilnu iepirkuma priekšmeta daļas apjomu.
2.1.8. Pretendents nevar iesniegt piedāvājuma variantus.
2.2. Iepirkuma līgums
2.2.1. Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei, tajā skaitā – garantijas laikā *(ja attiecināms).
2.2.2. Piegādes termiņš: ne vēlāk kā 8 (astoņu) kalendāro nedēļu laikā no pasūtījuma veikšanas dienas.

2.2.3. Piegādes vieta: stacionārs “Gaiļezers”, Hipokrāta 2, Rīga.
2.2.4. Samaksas kārtība un termiņš: saskaņā ar līguma noteikumiem (5. pielikums).
3. Pretendentu kvalifikācijas (atlases) prasības un iesniedzamie dokumenti
3.1. Pretendentu kvalifikācijas prasības ir obligātas visiem pretendentiem, kuri vēlas iegūt Līguma slēgšanas tiesības.
3.2. Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3.3. Pretendentam jāatbilst šādām pretendentu kvalifikācijas prasībām attiecībā uz pretendenta atbilstību profesionālās darbības veikšanai, kā arī tehniskajām un profesionālajām spējām un jāiesniedz šādi dokumenti:
	Prasība
	Iesniedzamais dokuments

	3.3.1. Pieteikums par piedalīšanos Iepirkumā, ko paraksta pretendenta pārstāvis ar pārstāvības tiesībām, vai tā pilnvarota persona. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.


	Pretendenta pieteikums dalībai Iepirkumā saskaņā ar nolikuma 1.pielikuma formu, kā arī apliecinājums par neatkarīgi izstrādātu piedāvājumu (nolikuma 2. pielikums). 



	3.3.2. Pretendents ir reģistrēts atbilstoši normatīvo aktu prasībām vai pretendenta reģistrācijas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).


	Par Latvijas Republikā reģistrētiem pretendentiem Pasūtītājs informāciju par to, vai pretendents ir reģistrēts atbilstoši normatīvo aktu prasībām pārliecināsies Latvijas Republikas Uzņēmumu reģistra tīmekļvietnē www.ur.gov.lv
Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, vai, piemēram, norāda publiski pieejamu reģistru, kur pasūtītājs varētu pārliecināties par pretendenta reģistrācijas faktu.

	3.3.3. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.


	Papildus pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem, iekļaujot šādu informāciju: 

· piegādātāju apvienības dibināšanas mērķis un līguma darbības (spēkā esamības) termiņš;
· katra apvienības dalībnieka līguma daļa, tiesības un pienākumi;
· informācija par piegādātāju apvienības vadošo dalībnieku;
pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.

	3.3.4. Pretendentam jānorāda visi apakšuzņēmēji un apakšuzņēmēja apakšuzņēmēji, kuru veicamo piegāžu apjoms ir vismaz 10 000, un katram apakšuzņēmējam izpildei nododamo Iepirkuma līguma daļu.

Ar apakšuzņēmēju ir saprotama pretendenta nolīgta persona vai savukārt tās nolīgta persona, kura sniedz pakalpojumus Iepirkuma līguma izpildei
	Ja pretendents līguma izpildē plāno iesaistīt apakšuzņēmējus, pretendents pievieno (brīvā formā) līguma izpildē iesaistīto personu sarakstu ar norādi, kādus darbus norādītais apakšuzņēmējs veiks, norādot apakšuzņēmēja nosaukumu, kontaktinformāciju un to pārstāvēt tiesīgo personu. Iepirkuma līguma izpildes laikā līgumslēdzējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Iepirkuma līguma izpildē.

Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. 

	3.3.5. Iekārtas ražotājam ir Eiropas Komisijas NANDO (New Approach Notified and Designated Organisations) sarakstā esošas paziņotas struktūras (notified body – angļu val.) izdots CE sertifikāts, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes (ES) Regulas 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607 prasībām 
	Pretendentam jāiesniedz Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745, grozītas ar Eiropas Parlamenta un Padomes 2023. gada 15. marta Regulu (ES) 2023/607, prasībām atbilstoša Eiropas Komisijas NANDO (New Approach Notified and Designated Organisations) sarakstā esošas paziņotas struktūras (notified body – angļu val.) izdota CE sertifikāta kopija (ar pretendenta apliecinājumu).

	3.3.6. Iekārtas ražotājs ir izdevis ES Atbilstības deklarāciju, saskaņā ar Eiropas Komisijas 1993. gada 14. jūnija Direktīvas 93/42/EEK „Par medicīniskajām ierīcēm” vai Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607, 19. panta prasībām 
	Pretendentam, ja to nosaka prasībā minētie normatīvie akti, jāiesniedz iekārtas ražotāja izdotas ES Atbilstības deklarācijas, saskaņā ar Eiropas Parlamenta un Padomes Regulas (ES) 2017/745, kas attiecas uz medicīniskām ierīcēm, grozītas ar Eiropas Parlamenta un Padomes 2023. gada 15. marta Regulu (ES) 2023/607, 19. panta prasībām, kopija (ar pretendenta apliecinājumu).


	3.3.7. Pretendentam ir tiesības pārdot piedāvāto iekārtu un veikt servisa pakalpojumus Latvijas Republikā vai Eiropas Savienībā, atbilstoši Eiropas Parlamenta un Padomes (ES) Regulā 2017/745, kas attiecas uz medicīniskām iekārtām, noteiktajam.
	Piedāvātās iekārtas ražotāja vai tā pārstāvja pilnvarojuma vēstule (vai jebkāds cits dokuments) par tiesībām pretendentam pārdot piedāvāto iekārtu un veikt servisa pakalpojumus Latvijas Republikā vai Eiropas Savienībā atbilstoši Eiropas Parlamenta un Padomes (ES) Regulā 2017/745, kas attiecas uz medicīniskām iekārtām, noteiktajam. 

Gadījumā, ja pretendents iesniedz ražotāja pārstāvja pilnvarojuma vēstuli (vai jebkādu citu apliecinošu dokumentu), klāt jāpievieno ražotāja vēstule par tiesībām pilnvarotajam pārstāvim nodot pilnvarojumu trešajai pusei produkta izplatīšanai un servisa apkalpošanai.

	3.3.8. Pretendenta rīcībā ir ne mazāk kā viens servisa speciālists, kurš ir piedāvātā produkta ražotāja apmācīts iekārtas uzstādīšanai, garantijas remonta un apkopes veikšanai, atbilstoši ražotāja prasībām, izmantojot oriģinālos vai (pieļaujams tikai pēc ražotāja garantijas termiņa beigām) ekvivalentas ilgtspējas materiālus un rezerves daļas Latvijas Republikā vai Eiropas Savienībā.
	Lai pretendents apliecinātu 3.3.7. punkta izpildi, piedāvājumam jāpievieno ražotāja izsniegta speciālista apmācības dokumenta -/u kopija -/as 

vai 

apliecinājums brīvā formā, ka iekārtas ražotāja izsniegts speciālista apmācības dokuments tiks iesniegts uz iekārtas piegādes brīdi.

Ja ražotāja izsniegtā speciālista apmācības dokumenta kopijā nav nepārprotami redzama speciālista saistība ar pretendentu, kopā ar piedāvājumu jāiesniedz apliecinājums brīvā formā, ka konkrētā persona darbosies iepirkuma līguma ietvaros un nodrošinās iekārtas garantijas remonta un apkopes pakalpojumus atbilstoši ražotāja prasībām, izmantojot oriģinālos vai (pieļaujams tikai pēc ražotāja garantijas termiņa beigām) tiem ekvivalentas ilgtspējas materiālus un rezerves daļas Latvijas Republikā vai Eiropas Savienībā.


4. Tehniskais un finanšu piedāvājums

4.1. Pretendents iesniedz tehnisko un finanšu piedāvājumu atbilstoši EIS e-konkursu apakšsistēmā Iepirkuma sadaļā publicētajai veidlapai (nolikuma 3. pielikums), aizpildot Microsoft Excel formas šūnas, kā arī EIS e-konkursu apakšsistēmā, pie konkrētā Iepirkuma, aizpildot cenai paredzēto aili.

4.2. Pretendents, sagatavojot tehnisko un finanšu piedāvājumu, nedrīkst veikt izmaiņas piedāvājuma struktūrā, tostarp dzēst rindas vai kolonnas.

4.3. Pretendentam kopā ar tehnisko un finanšu piedāvājumu jāiesniedz:

4.3.1. pretendenta apliecināta ražotāja izdota datu brošūra (latviešu vai angļu valodā) ar precīzi atzīmētām atbilstībām tehniskās specifikācijas prasībām pretendenta piedāvātajai Precei vai jebkāda cita tehniskā informācija, pēc kuras Komisijai ir iespējams objektīvi izvērtēt tehniskā piedāvājuma atbilstību nolikumā izvirzītajām prasībām. Ja pretendents iesniedz apliecinājumus par atbilstību tehniskās specifikācijas prasībām, kas nav atrodama ražotāja izdotajā tehniskajā datu brošūrā, tad katram no šiem apliecinājumiem ir jābūt apstiprinātiem ar pievienotu atbilstošu tehnisko dokumentāciju vai citiem, objektīvi izvērtējamiem, pierādījumiem. Ja datu brošūrā vai citā pievienotajā ražotāja izdotajā informatīvajā materiālā nav atrodama minētā informācija, tā tiek vērtēta kā neatbilstība tehniskajā piedāvājumā izvirzītajām prasībām;

4.3.2. apliecinājums (brīvā formā), ka pretendents Līguma darbības laikā nodrošinās piedāvātās iekārtas apkopes un pārbaudes atbilstoši Ministru kabineta 15.08.2023. noteikumu Nr. 461 “Medicīnisko ierīču noteikumi” prasībām (ja attiecas);

4.3.3. apliecinājums (brīvā formā), ka pretendents nodrošinās piegādātajai iekārtai ražotāja izdotu lietošanas instrukciju angļu valodā elektroniskā formā un, pirms lietotāju apmācības, lietošanas instrukciju latviešu valodā uz datu nesēja;

4.3.4. apliecinājums (brīvā formā), ka pretendents nodrošinās iekārtas lietotāju apmācības latviešu vai angļu  valodā darbam ar iekārtu un to dokumentēs ar Pasūtītāju saskaņotā veidā (ja attiecas);

4.3.5. apliecinājums brīvā formā, ka piedāvātā iekārta vai prece ir ražota ne agrāk kā 12 (divpadsmit) mēnešus pirms pretendenta piedāvājuma iesniegšanas dienas;

4.3.6. iekārtas vai preces garantijas nodrošinājuma nosacījumus saskaņā ar nolikuma 5. pielikumu;
4.4. Finanšu piedāvājumā pretendentam jāietver visi izdevumi un izmaksas, kas saistītas ar līguma izpildi – nodokļi, nodevas (izņemot pievienotās vērtības nodokli), administrācijas, transporta izmaksas, piegādes izmaksas, garantijas uzturēšanas, rezerves daļu, visas dokumentācijas sakārtošanas izdevumi, u.c. saistītās izmaksas. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
4.5. Pretendents nodrošina piedāvātās cenas nemainīgumu visā līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu. 
4.6. Pretendents finanšu piedāvājumā cenas norāda euro (EUR) bez pievienotā vērtības nodokļa (PVN), ar ne vairāk kā 2 (divām) zīmēm aiz komata. 

4.7. Par finanšu piedāvājuma aritmētisko precizitāti atbild pretendents. Pasūtītājs finanšu piedāvājuma formā nav ievietojis aizsargātas formulas.
4.8. Pretendents nedrīkst iesniegt finanšu piedāvājuma variantus.
5. Piedāvājuma vērtēšana
5.1. Piedāvājuma izvēles kritērijs: iepirkuma komisija no nolikuma prasībām atbilstošajiem piedāvājumiem, izvēlēsies: saimnieciski visizdevīgāko piedāvājumu, ņemot vērā cenu EUR bez PVN
;

5.2. Piedāvājumu vērtēšana

5.2.1. Komisija piedāvājumu vērtēšanu veic slēgtās sēdēs šādos posmos:
5.2.1.1. piedāvājuma noformējuma pārbaude (nolikuma 1.8. punkts). Iepirkuma komisija novērtē piedāvājuma noformējuma atbilstību nolikumā noteiktajām prasībām;

5.2.1.2. pretendenta atbilstības kvalifikācijas prasībām pārbaude (nolikuma 3. punkts);
5.2.1.3. tehniskā un finanšu piedāvājuma atbilstības pārbaude (nolikuma 4. punkts).
5.2.2. Ja Komisija ir pieprasījusi izskaidrot piedāvājumā ietverto pretendenta iesniegto informāciju, bet pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tā rīcībā esošās informācijas.
5.2.3. Komisija pārbauda vai piedāvājumos nav aritmētikas kļūdas. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot piedāvājumu, Komisija ņem vērā labojumus.
5.2.4. Komisija ir tiesīga pretendenta kvalifikācijas atbilstības pārbaudi iepirkuma priekšmeta veikt tikai tam pretendentam, kuram būtu piešķiramas Iepirkuma līguma slēgšanas tiesības.
5.2.5. Komisija pretendentu, kuram būtu piešķiramas Iepirkuma līguma slēgšanas tiesības, izslēgs no dalības Iepirkumā, ja konstatēs PIL 42. panta otrās daļas 1., 2., 3., 4. un 11. punktā minētos izslēgšanas iemeslus un Starptautisko un Latvijas Republikas nacionālo sankciju likuma 11.1 panta noteiktajos gadījumos.
5.2.6. Lai pārbaudītu, vai pretendents nav izslēdzams no dalības Iepirkumā PIL 42. panta otrās daļas 1., 2., 3., 4. un 11. punktā minēto apstākļu dēļ, Iepirkuma komisija rīkojas saskaņā ar PIL 9. panta devīto daļu.
5.2.7. PIL 42. panta otrās daļas noteikumu pārbaudi iepirkuma komisija veic PIL 42. pantā noteiktajā kārtībā, kā arī ņemot vērā PIL Pārejas noteikumu 28. punkta 1. apakšpunktu.
5.2.8. Pasūtītājs nepiemēros PIL 42. panta 1., 2. un 3. minētos izslēgšanas iemeslus uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus - uz kandidāta vai pretendenta patieso labuma guvēju.
5.2.9. Komisija ir tiesīga izslēgt pretendentu no tālākās dalības iepirkumā, ja piedāvājuma izvērtēšanas gaitā komisija konstatē, ka pretendents, kuram būtu piešķiramas līguma slēgšanas tiesības, neatbilst MK noteikumu Nr. 397 “Minimālās kiberdrošības prasības” 94. punktā noteiktajiem kritērijiem un, pamatojoties uz iepriekš minēto MK noteikumu 93. punktu,  nav saņemts kompetentās valsts drošības iestādes atzinums, ka ar šo pretendentu var slēgt līgumu (ja attiecas) un piedāvājumu izvērtēšanas gaitā komisija konstatē, ka pretendents atbilst Nacionālās drošības likuma 222. panta (32) daļas nosacījumiem.

5.2.10. Komisijai ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Gadījumos, kad Iepirkuma komisija ir ieguvusi informāciju šādā veidā, pretendents ir tiesīgs iesniegt izziņu vai citu dokumentu par attiecīgo faktu, ja Iepirkuma komisijas iegūtā informācija neatbilst faktiskajai situācijai.
6. Lēmuma, ar kuru tiek noteikts uzvarētājs Iepirkumā, pieņemšana un paziņošana
6.1. Ja iesniegti nolikumā noteiktajām prasībām neatbilstoši piedāvājumi vai vispār nav iesniegti piedāvājumi, komisija pieņem lēmumu izbeigt Iepirkumu vai kādu no iepirkuma priekšmeta daļām bez rezultāta. Komisija ir tiesīga pārtraukt Iepirkumu vai kādu no iepirkuma priekšmeta daļām jebkurā Iepirkuma norises brīdī, ja tam ir objektīvs pamatojums.
6.2. Triju darbdienu laikā pēc lēmuma pieņemšanas Komisija informē visus pretendentus par Iepirkuma rezultātu, kā arī savā pircēja profilā nodrošina brīvu un tiešu elektronisku piekļuvi PIL 9. panta trīspadsmitajā daļā minētajam lēmumam.
7. Līguma slēgšana
7.1. Līguma slēgšanas tiesības tiks piešķirtas pretendentam, kurš būs iesniedzis nolikuma prasībām atbilstošu saimnieciski visizdevīgāko piedāvājumu saskaņā ar nolikuma 5.1.2. punktā noteikto izvēles kritēriju, nolikuma noteikumiem un uz kuru nebūs attiecināmi PIL 9. panta astotajā daļā un Starptautisko un Latvijas Republikas nacionālo sankciju likuma 11.1 pantā noteiktie izslēgšanas gadījumi.
7.2. Ja uzvarējušais pretendents 5 (piecu) darba dienu laikā nesaskaņo elektroniski nosūtīto līguma projektu, tiek uzskatīts, ka pretendents ir atteicies slēgt līgumu.
7.3. Ja uzvarētājs atsakās slēgt līgumu ar Pasūtītāju, Komisija var pieņemt lēmumu slēgt to ar nākamo pretendentu, kura piedāvājums atbilst PIL un nolikuma prasībām un ir nākamais piedāvājums ar zemāko cenu EUR bez PVN. 
7.4. Pretendentam ir pienākums 5 (piecu) darba dienu laikā no Pasūtītāja uzaicinājuma parakstīt līgumu.
7.5. Gadījumā, ja nolikuma 7.4. punktā noteiktais termiņš tiek pārsniegts vairāk kā par piecām darba dienām, tiek uzskatīts, ka pretendents ir atteicies slēgt līgumu.
Nolikuma pielikumi:

· 1. pielikums – Pieteikuma forma;
· 2. pielikums –  Apliecinājums par neatkarīgi izstrādātu piedāvājumu;

· 3. pielikums – Tehniskā un finanšu piedāvājuma forma;
· 4. pielikums – Līguma projekts;
· 5. pielikums - Apliecinājuma par garantiju un servisa nodrošinājumu.

� Pasūtītājs piedāvājumu salīdzināšanai un izvērtēšanai izmantos cenu, jo iepirkuma priekšmets nesatur nevienu no PIL 51. panta trešajā viens daļā (31) noteiktajiem kritērijiem, kā arī ir atbilstošs PIL 51. panta ceturtajā daļā noteiktajam - tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.





2
2

